മഹേഷ് നാരായണനു വേണ്ടി തിരക്കഥയൊരുക്കാന് കമല് ഹാസന് തേവര് മകന്2 ഒരുങ്ങുന്നു സംവിധായകന് മഹേഷ് നാരായണനു വേണ്ടി തിരക്കഥയെഴുതാന് ഉലകനായകന് കമല്ഹാസന്. തേവര് മകന് 2വിന് വേണ്ടിയാണ് ഇരുവരും ഒന്നിക്കുക എന്നാണ് റിപ്പോര്ട്ട്. 1992ല് കമല്ഹാസനെയും ശിവാജി ഗണേഷനെയും പ്രധാന കഥാപാത്രമാക്കി ഭരതന് സംവിധാനം ചെയ്ത ചിത്രമാണ് തേവര് മകന്. സിനിമയുടെ ഔദ്യോഗിക പ്രഖ്യാപനം ഉടനുണ്ടാകുമെന്നാണ് സൂചന.തേവര് മകന് സിനിമയുടെ തിരക്കഥയും കമല്ഹാസനായിരുന്നു. മാലികിന് ശേഷം മഹേഷ് നാരായണന് സംവിധാനം ചെയ്യുന്ന ചിത്രമായിരിക്കും തേവര് മകന് 2. അഞ്ചു ദേശീയ പുരസ്കാരങ്ങള് നേടിയ തേവര്മകന് മികച്ച വിദേശഭാഷാ ചിത്രത്തിനുള്ള ഇന്ത്യയുടെ ഔദ്യോഗിക ഓസ്കാര് എന്ട്രിയുമായിരുന്നു. കമലിനെയും ശിവാജി ഗണേഷനെയും കൂടാതെ രേവതി, ഗൗതമി, നാസ്സര് എന്നിവരായിരുന്നു മറ്റു പ്രധാന കഥാപാത്രങ്ങള്.ലോകേഷ് കനരാജ് സംവിധാനം ചെയ്യുന്ന വിക്രം സിനിമയിലാണ് കമല് ഹാസന് ഇപ്പോള് അഭിനയിക്കുന്നത്. ഫഹദ് ഫാസിലും വിജയ് സേതുപതിയും ചിത്രത്തില് വേഷമിടുന്നുണ്ട്.